Debate për ndotjen e ujit të pijshëm në Kinë
Statistikat zyrtare tregojnë se Kina ka patur rreth 1 mijë e 700 raste të ndotjes së ujit çdo vit
Smogu mbytës i Kinës ka qenë në vëmendje të opinionit kohët e fundit, por një tjetër shqetsim që ka të bëjë me mjedisin, ndotja e ujit, po tërheq vëmendje gjithashtu. Korrespondenti i Zërit të Amerikës William Ide na sjell përmes materialit në vijim debatin që ka përfshirë Kinën në lidhje me shqetësimin për cilësinë e ujit të pijshëm. Kur një lum në provincën e Shanxit në Kinën veriore u ndot nga kimikatet, autoriteve iu deshën 5 ditë që të njoftonin për incidentin. Dhe ndërsa kryetari i bashkisë së qytetit kërkoi ndjesë dhe disa zyrtarë të uzinës kimike u pezulluan nga puna, ndotja e ujit të pijshëm u shtri në disa qytete që përgjatë lumit. Kjo ngjarje ishte një tjetër goditje e besimit publik tek qeveria. Statistiakat zyrtare tregojnë se Kina ka patur rreth 1 mijë e 700 aksidente me ndotjen e ujit çdo vit dhe deri 40 përqind e lumenjve të vendit janë të ndotur. Problem nuk është vetëm ndotja e burimeve natyrore, por edhe pakësimi i numrit të tyre. Pekini është një qytet ku debatet për cilësinë dhe sasinë e ujit po theksohen përherë e më shumë. Zhao Feihong është studiuese për ujërat në shoqatën e Kujdesit Shëndetësor të Pekinit. Zhao dhe bashkëshorti i saj, gjithashtu studies për ujërat, kanë qenë në qendër të vëmendjes kohët e fundit, si në internet edhe në median shtetërore, mbasi dëshmuan se kanë 20 vite që nuk pijnë ujin që vjen në çezmat e Pekinit. Historia e tyre tërhoqi vëmendjen ndërsa pushteti lokal në Pekin nisi të jepte të dhëna për cilësinë e ujit për herë të parë këtë muaj. Zhao thotë se kjo lëvizje është në drejtimin e duhur- kryesisht sepse cilësia e ujit është trajtuar për një kohë të gjatë si sekret në Kinë. Zhao thotë se publikimi i raportit çdo tre muaj nuk është i mjaftueshëm. Qeveria duhet t’i bëjë me dije publikut menjëherë se çfarë duhte të bëjë nëse ndotet uji i pijshëm. Hao Yangang është pjesë e debatit më të fundit për ujin e pijshëm, mbasi ai publikoi fotografi në rrjetin Weibo, rrjeti kinez i ngjashëm me Twitter - të papastërtive të mbledhura në rubinetin e tij.